Magyarország hat kihagyott verseny után 2005-ben vett részt újra. Ekkor a NOX együttes indult "Forogj, világ!" című dalukkal. Ők voltak az első magyar versenyzők, akiknek részt kellett venniük a 2004-ben bevezetett elődöntőben. Az elődöntőből az első tíz helyezett jutott tovább a néhány nappal később tartott döntőbe. A NOX az elődöntőből az ötödik helyen jutott tovább, a döntőben a tizenkettedik helyen végeztek.